**Comunicat de presă**

***Ref: Sesiune informativă despre Programul LIFE al Comisiei Europene***

***LIFE Info Day 2024 – România***

Mai 2024

Ministerul Mediului, Apelor și Pădurilor, în calitate de Punct Național de Contact pentru Programul LIFE al UE, a organizat, în data de 29 mai 2024, în intervalul 09:30 – 13:30, o sesiune virtuală de informare/diseminare privind apelurile pentru propuneri de proiecte LIFE 2024.

În cadrul LIFE Info Day au fost prezentate noutățile Programului LIFE 2021-2027, detalii despre scrierea unei propuneri de proiect LIFE și prezentarea unor poiecte de succes implementate în România.

Programul LIFE este singurul program al Uniunii Europene dedicat exclusiv protecției mediului, conservării biodiversității și acțiunilor privind schimbările climatice.

La sesiunea informativă au participat și experți din cadrul CINEA - Agenția Executivă Europeană pentru Climă, Infrastructură și Mediu, care au răspuns la întrebări despre specificul apelurilor pentru proiecte LIFE.

Doamna Marisanda Pîrîianu, reprezentant al Punctului Național de Contact LIFE, a oferit participantilor detalii despre finanțarea prin Programul LIFE, precum si complementaritatea cu alte surse de finantare nerambursabile.

De asemenea, foarte multe informatii referitoare la Programul LIFE, precum si posibilitatile de finantare au fost sustinute de experți din cadrul CINEA - Agenția Executivă Europeană pentru Climă, Infrastructură și Mediu, care au răspuns la întrebări despre specificul apelurilor pentru proiecte LIFE.

Au fost prezenți la întâlnirea online reprezentanți ai instituțiilor publice, ai ONG-urilor din domeniul protecției mediului, ai mediului academic și ai firmelor de consultanță.

Informații detaliate despre programul LIFE și despre calendarul apelurilor pentru proiecte sunt disponibile la următoarele linkuri:

<https://cinea.ec.europa.eu/programmes/life_en>

<https://cinea.ec.europa.eu/programmes/life/life-calls-proposals-2024_en>